หนูฝังเข็มยาคุมกำเนิดแบบ5ปี หน้าอกไม่เท่ากันเกิดจากอะไรค่ะ
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ผลข้างเคียงจากการใช้ยาฝังที่พบได้เช่นเลือดออกผิดปกติทางช่องคลอด ประจำเดือนมาไม่สม่ำเสมอหรือไม่มา คัดตึงเต้านม ปวดท้อง คลื่นไส้ได้บ้างแต่การใช้ยาฝังไม่ได้เป็นสาเหตุทำให้เต้านม 2 ข้างไม่เท่ากันอย่างชัดเจน คืออาจมีอาการตึงๆเต้านมได้บ้าง แต่ก็ควรเป็น 2 ข้างเท่าๆกันแนะนำการพบแพทย์เพื่อตรวจร่างกายจริง เพราะอาจมีก้อนเนื้องอก การติดเชื้อใดๆที่บริเวณเต้านมข้างใดข้างหนึ่งเป็นสาเหตุได้ เบื้องต้นไม่ไปบีบหรือคลำบริเวณที่เป็นบ่อยๆ ยังไม่เอายาอะไรไปทาเอง